3.3 Asiakaspalautteen vieminen eteenpäin 

Jos asia  on sellainen, että siitä voi aiheutua harmia myös muille asiakkaille
(esimerkiksi ongelma turvallisuudessa), ilmoita asiasta heti esimiehellesi ja työtovereillesi. 

Jos  asiakas toivoo toiminnan kehittämistä, kysy asiakkaalta, haluaako hän
täyttää asiakaspalautelomakkeen. Palautelomakkeen voi jättää asiakaspalautelaatikkoon. Asiakkaille voi kertoa, että palautetta voi lähettää myös sähköpostilla osoitteeseen info@kierratyskeskus.fi. Palautelomake on myös Kierrätyskeskuksen internet-sivuilla www.kierratyskeskus.fi. Palautteiden keruu antaa meille tärkeää tietoa asiakkaiden toivomuksista. Voit myös kirjata palautteen lomakkeelle asiakkaan puolesta. 

Esimies  tarkistaa, antavatko asiakaspalautelaatikkoon tulleet palautteet
aihetta välittömiin toimiin. Sen jälkeen assistentti kirjaa palautteen sähköiseen palautejärjestelmään. 

Omalle  työlleen tulee usein sokeaksi eikä huomaa epäkohtia tai parantamisen
mahdollisuuksia. Ulkopuolinen voi huomata ne paremmin. Palautteen perusteella voimme kehittää yritystämme asiakkaan haluamaan suuntaan. Ja asiakkaitahan me yrityksessä palvelemme. Asiakkaan tyytyväisyys on yrityksen kannalta tärkeä asia. Tyytyväinen asiakas käyttää palveluitamme toistekin. 

 Tyytyväinen asiakas kertoo meistä ystävilleen, mutta tyytymätön
asiakas kertoo vielä suuremmalle ihmisjoukolle. 

Pura  mieltäsi ikävistä asiakaspalvelutilanteista työtoverin ja esimiehen
kanssa, mutta ei asiakastiloissa.